ગ્રાંટની મર્યાદિત પ્રાપ્યતા, યુવકોના પ્રેમ અને પ્રતિસાદના કારણે, ના પાડતા નહી શિખેલા આ અધિકારીને વિમાસણ ઉભી થઇ… તેમણે રાત્રે મિટિંગ બોલાવી અને સમસ્યા રજુ કરી અને પ્રશ્ન કાર્યક્રમમાં ભાગ લેવા આવેલા સર્વે પર નાખ્યો : “મારી પાસે ૬0 જણાંની વ્યવસ્થા માટેનું ભંડોળ છે, તો તમે જ ક્યો કે આમાં મારે કરવું શું ? આમંત્રણપત્ર વગરનાને રાખવા કે કાઢી મુકવા?” હવે અમે સૌ મુંઝવણમાં મુકાયા… તમામ ભાગ લેવા આવેલાના બે ભાગલા પાડવામાં આવ્યા એક તરફ આમંત્રણ વાળા “સજ્જનો”, બીજી તરફ આમંત્રણ વિના આવી ચડેલા “આગંતુકો”! મામલો થયો ગંભીર. આમંત્રણ વાળામાંના થોડા સ્પષ્ટવક્તાઓ એ અભિપ્રાય વ્યક્ત કર્યો કે “આ બધા હાઇલા આઇવા છે એમણે વયુ જાવુ જોયે”… મોટો દેકારો થયો… ! વગર આમંત્રણના થોડા બહાદુરો એ તો બાંયો પણ ચડાવી “એમ અમે શેના જાઇએ ?” અને વાતાવરણ તંગ થયું.